b"\n_START_ARTICLE_\nSarada Devi\n_START_PARAGRAPH_\nSarada Devi (Bengali: \xe0\xa6\xb8\xe0\xa6\xbe\xe0\xa6\xb0\xe0\xa6\xa6\xe0\xa6\xbe \xe0\xa6\xa6\xe0\xa7\x87\xe0\xa6\xac\xe0\xa7\x80; \xc2\xa0Sharod\xc4\x81 Debi merupakan seorang tokoh wanita India kurun ke-19. Beliau merupakan isteri Sri Ramakrishna Paramahamsa. Kisah hidup Sarada merupakan satu rekod utama dalam sejarah wanita India dan_NEWLINE_antarabangsa. Hidupnya menjadi idola sebagai seorang anak, kakak, isteri, ibu_NEWLINE_dan guru rohani. Fakta bahawa seorang wanita kampung yang tidak berpendidikan,_NEWLINE_yang kini dipuja oleh jutaan manusia di seluruh dunia sebagai seorang Dewi,_NEWLINE_dapat menggambarkan kehebatannya. \xc2\xa0\xc2\xa0\n_START_SECTION_\nKelahiran\n_START_PARAGRAPH_\nPada 22 Disember 1853, Saradamani Devi telah lahir di kampung Jayrambati (terletak_NEWLINE_lebih kurang 100 km di barat Kolkata) di Bengal Barat, India. Sarada ialah anak_NEWLINE_sulung Ramchandra Mukhopadhyaya (atau Mukherji) dan Syamasundari Devi, pasangan_NEWLINE_Brahmin yang miskin. Ramchandra mencari rezekinya dengan bertani dan juga menjadi seorang sami. _NEWLINE_Suatu hari, Ramachandra bermimpi tentang seorang budak perempuan yang_NEWLINE_sangat cantik dan berkulit keemasan. Dia mendakap leher Ramachandra dengan_NEWLINE_tangan kecilnya dan berkata bahawa dia akan datang ke rumahnya. _NEWLINE_Beberapa hari kemudian, Syamasundari sedang pulang dari kampung asalnya,_NEWLINE_Sihore. Disebabkan cuaca yang panas, beliau duduk di bawah sebatang pokok Vilwa_NEWLINE_untuk berehat. Tiba-tiba beliau terdengar bunyi gelang kaki dan melihat seorang_NEWLINE_budak perempuan yang hitam manis dan sangat cantik. Budak itu turun dari_NEWLINE_pokok Vilwa dan mendakap Syamasundari. Sentuhannya menyebabkan Syamasundari_NEWLINE_pengsan. Apabila sedar diri, beliau merasakan dirinya hamil. _NEWLINE_Kedua-dua pengalaman mistik ini menunjukkan bahawa kanak-kanak yang akan lahir_NEWLINE_untuk mereka ialah seorang dewi. _NEWLINE_Tidak lama kemudian, Syamasundari melahirkan anak perempuan sulungnya. Menurut_NEWLINE_carta astrologi, anak itu dinamakan sebagai Saradamani dan Thakurmani (Permata_NEWLINE_Dewi). Saradamani dalam Bahasa Bengali bermaksud \xe2\x80\x98Permata yang memberikan_NEWLINE_intipati hidup\xe2\x80\x99. Nama ini juga dieja sebagai \xe2\x80\x98Saradamani\xe2\x80\x99 yang bermaksud_NEWLINE_Saraswati (Dewi ilmu). Ramakrishna sendiri mengumumkan bahawa Sarada ialah_NEWLINE_Saraswati, yang telah lahir demi menyelamatkan manusia sejagat, dengan_NEWLINE_menyelubungi kecantikannya yang luarbiasa.\n_START_SECTION_\nZaman Kanak-kanak\n_START_PARAGRAPH_\nSarada seorang budak yang amat pemalu dan senyap. Namun, beliau rajin bekerja_NEWLINE_dan sering membantu ibu bapanya di rumah dan di sawah. Sebagai anak sulung_NEWLINE_dalam keluarganya, beliau menjaga dan mendidik adik-adiknya seperti seorang ibu. Walaupun saiznya kecil, beliau sangat bijak dan sering bertindak sebagai hakim dalam pertengkaran_NEWLINE_kanak-kanak kampung. _NEWLINE_Sejak kecil lagi, Sarada amat menyayangi patung-patung Lakshmi dan Kali! Beliau gemar bermain dengan menghiasi patung-patung itu dengan bunga dan memujanya. _NEWLINE_Pada tahun 1864, Jayrambati dilanda kemarau_NEWLINE_panjang. Kegiatan pertanian terhenti menyebabkan ramai orang miskin mengalami_NEWLINE_kebuluran. Ramachandra menyediakan makanan percuma di rumahnya untuk orang-orang_NEWLINE_yang kebuluran. Sering kali, Sarada mengipas makanan yang panas agar_NEWLINE_orang-orang yang kebuluran itu dapat memakan dengan cepat.\n_START_SECTION_\nPerkahwinan\n_START_PARAGRAPH_\nKetika Sarada berusia dua tahun, beliau telah dibawa ke sebuah kuil Shiva. Apabila_NEWLINE_wanita-wanita tua menyoalnya secara main-main, siapakah yang beliau mahu kahwin_NEWLINE_apabila dewasa kelak, Sarada menunding ke arah seorang pemuda berusia dua_NEWLINE_puluh tahun bernama Gadadhar (Ramakrishna). Tiga tahun kemudian, pada Mei 1859,_NEWLINE_Sarada dikahwinkan dengan Gadadhar yang sama!_NEWLINE_Perkahwinan Sarada dengan Ramakrishna memang telah ditakdirkan. Apabila Ramakrishna_NEWLINE_mendapati bahawa percubaan ibu dan abangnya untuk mencari seorang jodoh_NEWLINE_untuknya tidak berjaya, Ramakrishna memberitahu mereka bahawa jodoh yang telah_NEWLINE_dipilih untuknya berada di rumah Ramachandra Mukhopadhyaya di Jayrambati. Malah,_NEWLINE_carta astrologi mereka juga amat serasi! _NEWLINE_Selepas perkahwinan yang pelik ini, Sarada pulang ke rumahnya di Jayrambati._NEWLINE_Ramakrishna pula pulang ke kuil Kali di Dakshineswar untuk melakukan disiplin_NEWLINE_rohani. _NEWLINE_Ramakrishna_NEWLINE_kembali ke Kamarpukur pada tahun 1867 dan tinggal di sana selama beberapa_NEWLINE_bulan. Ketika ini, Sarada yang berusia empat belas tahun berpeluang untuk_NEWLINE_berjumpa dengannya. Ramakrishna mengajarnya untuk bersembahyang, bermeditasi_NEWLINE_dan juga melakukan kerja rumah. Beliau juga mengajarnya cara-cara untuk_NEWLINE_berkomunikasi dengan pelbagai jenis orang. Selepas tinggal di Kamarpukur selama_NEWLINE_beberapa bulan, Sarada sekali lagi kembali ke Jayrambati. Selepas itu, beliau tidak berpeluang_NEWLINE_untuk berjumpa dengan suaminya selama beberapa tahun._NEWLINE_Beberapa_NEWLINE_tahun kemudian, Sarada mendengar bahawa suaminya telah menjadi \xe2\x80\x98gila\xe2\x80\x99. Wanita-wanita_NEWLINE_kampungnya melihatnya dengan penuh simpati kerana beliau ditakdirkan untuk_NEWLINE_berkahwin dengan seorang \xe2\x80\x98gila\xe2\x80\x99. Ramakrishna sedang melakukan pelbagai disiplin_NEWLINE_rohani yang luarbiasa yang tidak pernah dilakukan oleh sesiapa pun. Oleh itu,_NEWLINE_orang menganggap bahawa beliau telah menjadi gila. _NEWLINE_Selama_NEWLINE_beberapa bulan, Sarada tidak ada cara untuk mengetahui kebenarannya. Beliau telah_NEWLINE_menunggu dengan harapan bahawa suaminya akan membawanya pergi ke Dakshineswar._NEWLINE_Apabila belaiu mendengar bahawa suaminya telah menjadi gila, beliau menjadi bimbang. Akhirnya,_NEWLINE_beliau memutuskan untuk pergi ke Dakshineswar. \xc2\xa0\xc2\xa0_NEWLINE_Dalam_NEWLINE_Mac 1872, Sarada bertolak ke Dakshineswar bersama-sama bapanya dengan berjalan_NEWLINE_kaki. Beliau tidak pernah berjalan jauh sebelum itu. Dakshineswar terletak hampir 60 batu dari Jayrambati. Dalam_NEWLINE_perjalanan, Sarada mendapat demam dan langsung tidak dapat bergerak. Selepas_NEWLINE_berehat di sebuah pondok di tepi jalan, mereka meneruskan perjalanan ke_NEWLINE_Dakshineswar. _NEWLINE_Ramakrishna_NEWLINE_menerima kedatangan Sarada dengan penuh kasih sayang dan prihatin. Sarada berasa_NEWLINE_lega mendapati suaminya normal dan tidak menunjukkan sebarang tanda_NEWLINE_kegilaan. Malah, beliau juga menguruskan untuk rawatan Sarada dan memintanya_NEWLINE_untuk berehat. _NEWLINE_Sama_NEWLINE_seperti Ramakrishna, Sarada juga tidak berminat dengan kehidupan duniawi. Ramakrishna mula memberikan ajaran rohani kepada Sarada dan melatihnya_NEWLINE_melakukan kerja-kerja rumah. _NEWLINE_Tidak_NEWLINE_lama kemudian, pada tahun 1872, pada hari Phalaharini Kali Puja, Ramakrishna_NEWLINE_memuja Sarada sebagai Dewi Kali dan mempersembahkan semua hasil kehidupan_NEWLINE_rohaninya kepada Sarada. Peristiwa unik ini amat bermakna dalam sejarah_NEWLINE_kerohanian manusia. Ia membuktikan bahawa hawa nafsu dapat dihapuskan sepenuhnya_NEWLINE_dengan sikap melihat semua wanita sebagai ibu. Melalui pemujaan ini juga,_NEWLINE_Ramakrishna memberikan Sarada semua kuasa-kuasa rohaninya dan membangkitkan_NEWLINE_sifat keibuan sejagat dalam diri Sarada.\n_START_SECTION_\nHari-hari di Dakshineswar\n_START_PARAGRAPH_\nSarada tinggal di sebuah bilik_NEWLINE_kecil di tingkat bawah nahabat (dewan muzik) kuil Kali, Dakshineswar selama tiga belas tahun. Dalam tempoh ini, beliau sering kali berulang-alih ke Jayrambati untuk menguruskan keluarganya di kampung. Walaupun beliau menjalani kehidupan yang serba_NEWLINE_kekurangan, beliau gembira untuk berada berdekatan suaminya. Harinya bermula_NEWLINE_pada pukul tiga pagi, sebelum orang lain bangun. Beliau bermandi di_NEWLINE_Ganga, di sebuah tangga menuju ke sungai berdekatan Nahabat, dalam kegelapan_NEWLINE_awal pagi. Kemudian beliau menghabiskan satu setengah jam untuk berdoa di dalam_NEWLINE_biliknya. Selepas itu, beliau memasak untuk Sri Ramakrishna. Menjelang petang, beliau_NEWLINE_menyediakan sumbu pelita-pelita dan menyalakannya dan kemudian duduk untuk_NEWLINE_berdoa dan bermeditasi. Kemudian beliau memasak makan malam untuk Sri Ramakrishna. _NEWLINE_Pada satu hari, seorang_NEWLINE_pedagang kaya datang kepada Ramakrishna dan memintanya untuk menerima sejumlah_NEWLINE_wang untuk perbelanjaannya. Ramakrishna menolak wang itu tetapi apabila_NEWLINE_pedagang itu mendesaknya, beliau meminta Sarada untuk menerimanya. Sarada yang_NEWLINE_bijak turut menolak wang itu kerana jika beliau menerimanya, wang itu masih akan_NEWLINE_digunakan untuk Ramakrishna. Apabila Ramakrishna mendengar tentang keputusan_NEWLINE_Sarada, beliau berasa gembira dengan semangat pelepasan Sarada. _NEWLINE_ _NEWLINE_Hidup Sarada Devi di Dakshineswar berlalu dengan gembira. Apabila orang ramai mula mengerumuni Sri Ramakrishna untuk mendapatkan ajaran rohani, Sarada juga memainkan peranannya dengan menyediakan makanan untuk pelawat-pelawat itu. Adakalanya, pada waktu lewat malam, beliau terpaksa memasak untuk pengikut-pengikut Ramakrishna. Adakalanya, berhari-hari beliau tidak berpeluang untuk berjumpa dengan Sri Ramakrishna yang sibuk memberikan ajaran rohani kepada pengikut-pengikutnya.  _NEWLINE_Dalam kalangan pengikut Ramakrishna, beberapa orang wanita alim menjadi teman dan kawan Sarada. Yogin-Ma, Gopaler Ma dan Golap Ma, adalah beberapa orang wanita yang rapat dengan Sarada. Mereka membantu Sarada melakukan kerja-kerja memasak dan sebagainya. Adakalanya, apabila Sarada malu untuk meluahkan sesuatu kepada Ramakrishna, mereka menjadi pesuruhnya. Demikian, Sarada menghabiskan hampir tiga belas tahun di Dakshineswar.  _NEWLINE_Suka,_NEWLINE_atau duka, tidak berterusan selama-lamanya. Sekitar September 1885, Ramakrishna mengalami sakit tekak,_NEWLINE_yang dikenalpasti oleh doktor sebagai penyakit barah. Oleh sebab beliau memerlukan rawatan berterusan, beliau dibawa ke sebuah rumah-taman di Kasipur, yang lebih_NEWLINE_dekat dengan bandar Calcutta. _NEWLINE_Sarada memasak untuk beliau dan pengikut-pengikut mudanya yang_NEWLINE_tinggal di situ. Pengikut-pengikut muda Sri Ramakrishna menjaganya secara bergilir-gilir. Narendra, bakal Swami_NEWLINE_Vivekananda, dan ramai lagi pemuda sepertinya menjaga Sri Ramakrishna sepanjang masa._NEWLINE_Keadaan beliau bertambah buruk. Ketika ini, beliau mengarahkan Sarada_NEWLINE_untuk meneruskan dengan kerja-kerja menjaga pengikut-pengikutnya selepas_NEWLINE_kematiannya. _NEWLINE_Pada 16 Ogos 1886, Ramakrishna meninggalkan jasadnya. Selepas_NEWLINE_menjalankan upacara pembakaran mayatnya, Sarada menanggalkan barangan kemasnya._NEWLINE_Ketika beliau hendak menanggalkan gelang tangannya, roh Ramakrishna muncul di hadapannya. Sambil menekan tangan Sarada, beliau berkata: \xe2\x80\x9cAdakah saya sudah_NEWLINE_mati? Kamu bertindak seperti seorang janda. Saya hanya telah berpindah dari sebuah_NEWLINE_bilik ke bilik yang lain.\xe2\x80\x9d\xc2\xa0\n_START_SECTION_\nPersediaan Rohani\n_START_PARAGRAPH_\n\xc2\xa0Selepas_NEWLINE_kematian Sri Ramakrishna, Sarada Devi melakukan lawatan ibadah dengan beberapa_NEWLINE_orang temannya seperti Golap-Ma dan Lakshmi Didi. Dengan berdoa dan_NEWLINE_bersembahyang di tempat-tempat suci seperti Deoghar, Varanasi, Prayag, dan_NEWLINE_Vrindavan, Sarada mengubati hatinya yang sedih. Ketika ini, beliau memberikan_NEWLINE_mantera kepada Yogin, seorang pengikut Ramakrishna yang kemudiannya menjadi_NEWLINE_rahib. Sarada mengakhiri lawatan ini pada bulan Ogos 1887 dan pulang ke Calcutta. \xc2\xa0 _NEWLINE_Tidak lama kemudian, beliau bertolak ke rumah pusaka Ramakrishna di Kamarpukur. Sebelum kematiannya, Ramakrishna telah meminta Sarada untuk pergi ke Kamarpukur dan tinggal di sana seorang diri. Kini, Sarada menunaikan janjinya kepada Ramakrisna. Selama hampir sembilan bulan, beliau tinggal di Kamarpukur dalam kemiskinan. Kecuali padi daripada sawah keluarganya, beliau tidak ada apa-apa pun. Jadi, Sarada memasak nasi dengan padi itu dan memakannya tanpa secubit garam. Kemudian, beliau menanam sayur-sayuran di belakang rumahnya. Dengan tenang, Sarada mengharungi kemiskinan. Beliau hanya sedih kerana tidak dapat bermandi di Sungai Ganges, seperti yang biasa dilakukannya di Dakshineswar. Pada suatu hari, dengan mata kasarnya, Sarada melihat Sri Ramakrishna tampil di hadapannya. Tiba-tiba, Sungai Ganges memecut keluar dari tapak kakinya dan mengalir dengan deras!  Peristiwa ini meyakinkan Sarada bahawa Sri Ramakrishna wujud dalam segala-galanya. Menurut mitologi Hindu, Sungai Ganges berasal daripada tapak kaki Dewa Vishnu dalam Jelmaan-Nya sebagai Vamana._NEWLINE_Apabila pengikut-pengikut Ramakrishna di Calcutta mendapat tahu tentang kehidupan Sarada di Kamarpukur, mereka menjemputnya ke Calcutta. Sebuah rumah disewa dan para pengikut mengambil tanggungjawab untuk menjaga Sarada Devi yang mereka panggil sebagai 'Ibu Yang Alim'.  _NEWLINE_Demikian, Sarada ditempatkan di rumah-taman Nilambar Babu di_NEWLINE_kampung Belur. Ketika ini, beliau melakukan \xe2\x80\x98Pancatapa\xe2\x80\x99 suatu disiplin rohani yang_NEWLINE_rumit. Empat ungun api dinyalakan di atas teres rumah itu, setiap satu pada_NEWLINE_jarak enam kaki. Terikan matahari yang bersinar di atas adalah api yang kelima._NEWLINE_Sarada dan Yogin-Ma (salah seorang temannya) bermandi di Ganes pada waktu subuh_NEWLINE_dan, duduk di tengah-tengah ungun-ungun api itu, dan melakukan meditasi. Mereka_NEWLINE_melakukan ini sehingga matahari terbenam. Selama tujuh hari berturut-turut_NEWLINE_mereka melakukan ini dari subuh ke senja. _NEWLINE_Dalam_NEWLINE_tahun 1888, Sarada melakukan lawatan ibadah ke Gaya, sebuah kota purba suci_NEWLINE_untuk Vishnu. Beliau juga melawat Bodh Gaya, di mana Buddha mendapat Ilmu. Di sini beliau melawat sebuah biara Hindu yang besar dan berasa gembira untuk melihat_NEWLINE_rahib-rahib yang hidup dengan senang. Mereka tidak merana dalam kemiskinan._NEWLINE_Hati keibuan Sarada menderita memikirkan keadaan anak-anaknya_NEWLINE_(pengikut-pengikut Sri Ramakrishna yang menjadi rahib) yang sedang merantau_NEWLINE_sebagai fakir-fakir. Dengan bersungguh-sungguh, beliau berdoa kepada Sri_NEWLINE_Ramakrishna untuk menyediakan satu biara untuk pengikut-pengikutnya.\n_START_SECTION_\nIkatan Kekeluargaan\n_START_PARAGRAPH_\nSelepas_NEWLINE_kematian Sri Ramakrishna, Sarada Devi mengambil tugas menjaga Surabala, kakak_NEWLINE_iparnya yang gila dan Radhu, anak saudaranya yang hampir gila. Beliau juga_NEWLINE_sering terlibat dengan persengketan keluarga abang-abangnya. \xc2\xa0\xc2\xa0_NEWLINE_Sri_NEWLINE_Ramakrishna telah mengarahkan Sarada Devi untuk meneruskan tugas kerohanian. Sarada_NEWLINE_memberikan ajaran dan mantera suci kepada kepada ratusan orang. Sesiapa sahaja_NEWLINE_yang memanggilnya sebagai \xe2\x80\x98Ibu\xe2\x80\x99 menerima kasih sayangnya. Malah, orang-orang_NEWLINE_yang dibenci oleh masyarakat juga menerima simpati dan kasihnya. \xc2\xa0Siang dan malam, beliau sibuk memikirkan tentang_NEWLINE_kebaikan \xe2\x80\x98anak-anaknya\xe2\x80\x99 dan melakukan disiplin rohani seperti japa dan meditasi_NEWLINE_untuk mereka.\n_START_SECTION_\nIbu Yang Alim\n_START_PARAGRAPH_\nNarendranath,_NEWLINE_pengikut utama Sri Ramakrishna, menjadi Swami Vivekananda. Pada awal 1893,_NEWLINE_Vivekananda telah hampir memutuskan untuk berlayar ke Amerika untuk menyertai_NEWLINE_Persidangan Agama-Agama Dunia di Chicago. Tetapi beliau masih mempunyai satu_NEWLINE_keraguan: adakah ia benar-benar niat Tuhan? Bagi mendapatkan kepastian,_NEWLINE_Vivekananda menulis surat kepada Sarada Devi dan meluahkan hasratnya. Hanya_NEWLINE_selepas Sarada memberikan restunya, Vivekananda bertolak ke Amerika. _NEWLINE_Swami_NEWLINE_Vivekananda kembali ke India pada awal 1897 selepas kejayaannya di Barat. Tidak_NEWLINE_lama kemudian, sebidang tanah dibeli di kampung Belur, merentasi Ganga. Di_NEWLINE_sini, Biara Belur yang menjadi pusat Ramakrishna Sangha didirikan. \xc2\xa0_NEWLINE_Pada_NEWLINE_1899, Sarada Devi melawat Biara Belur, ditemani oleh Saudari Nivedita dan_NEWLINE_beberapa orang pengikut Vivekananda. Apabila Sarada pertama kali menjejaki_NEWLINE_tanah Biara itu, Vivekananda menjemputnya dengan penuh rendah diri. Sarada menyapu_NEWLINE_dan membersihkan sebuah tempat di tanah itu dan memuja sebuah potret Sri_NEWLINE_Ramakrishna di situ. Beliau berasa amat gembira kerana akhirnya \xe2\x80\x98anak-anaknya\xe2\x80\x99_NEWLINE_sudah mempunyai sebuah tempat tetap.\n_START_SECTION_\nRumah Ibu\n_START_PARAGRAPH_\nSejak Sarada berpindah ke_NEWLINE_Kolkata, beliau menetap di rumah-rumah pengikut Sri Ramakrishna dan_NEWLINE_kadang-kadang di rumah sewa. Swami Saradananda, seorang pengikut Sri_NEWLINE_Ramakrishna bertekad untuk mendapatkan sebuah rumah untuk Sarada. Dengan meminjam_NEWLINE_dan memungut derma, dia membeli sebuah bangunan yang cantik di Baghbazar,_NEWLINE_Kolkata. Pada 23 Mei 1909, Sarada\xc2\xa0_NEWLINE_memasuki rumah baru ini dan tinggal di tingkat pertama rumah ini sehingga ke akhir hayatnya.  _NEWLINE_Di tingkat bawah rumah ini,_NEWLINE_Saradananda menulis biografi \xe2\x80\x98Sri Ramakrishna Lilaprasanga\xe2\x80\x99, dalam bahasa_NEWLINE_Bengali (\xe2\x80\x98Sri Ramakrishna, The Great Master\xe2\x80\x99). Hasil jualan buku ini digunakan_NEWLINE_untuk membayar pinjaman Rumah Ibu. Di bangunan ini juga, sebuah pejabat jurnal_NEWLINE_bulanan Udbodhan ditempatkan. Udbodhan merupakan jurnal Bengali yang dimulakan_NEWLINE_oleh Vivekananda pada tahun 1899. Oleh itu, Rumah Ibu juga dikenali sebagai \xe2\x80\x98Rumah_NEWLINE_Udbodhan\xe2\x80\x99.\n_START_SECTION_\nLawatan ke India Selatan\n_START_PARAGRAPH_\nPada_NEWLINE_akhir bulan Februari 1911, Sarada dan beberapa orang lain melawat tempat-tempat_NEWLINE_suci di India Selatan. Swami Ramakrishnananda yang berada di Madras (kini_NEWLINE_Chennai) telah menjemputnya untuk melawat tempat-tempat suci dan berjumpa_NEWLINE_dengan pengikut-pengikut di sana. Semasa lawatan ini, Sarada memuja Sivalinga_NEWLINE_di kuil Rameswaram dengan 108 daun Bilwa emas. Ketika melakukan pemujaan dengan tangannya sendiri, secara tidak sengaja beliau berkata bahawa Sivalinga itu masih berada sama seperti yang ditinggalkannya dahulu. Menurut tradisi, Sivalinga itu telah dibuat oleh Dewi Sita. _NEWLINE_Seterusnya, Sarada melawat Ramakrishna_NEWLINE_Ashrama (kini Ramakrishna Math, Bangalore) di Bangaluru sebelum kembali ke Kolkata. Beliau menetap di sini selama tiga hari daripada 24 hingga 26 Mac 1911. Sebuah memorial telah didirikan bagi menandakan tempat di mana beliau bertapa._NEWLINE_Sekali_NEWLINE_lagi, pada tahun 1912, Sarada melakukan lawatan ke Varanasi.\n_START_SECTION_\nHari-hari Akhir\n_START_PARAGRAPH_\nSelama_NEWLINE_34 tahun, Sarada menjalankan tanggungjawabnya sebagai seorang ibu dan guru_NEWLINE_kepada ribuan orang yang mencari ketenangan rohani. Bilangan anak-anaknya yang_NEWLINE_makin bertambah menyebabkan dia langsung tidak dapat berehat. Usianya kini 67_NEWLINE_tahun dan badannya telah menjadi lemah. Tanpa mengendahkan kesihatannya, beliau_NEWLINE_berjumpa dengan sesiapa sahaya yang datang untuk mendapatkan restunya. _NEWLINE_Awal_NEWLINE_tahun 1920, Sarada mula mengalami demam setiap hari. Keputusan diambil untuk_NEWLINE_membawanya ke Kolkata untuk rawatan. Pada 24 Februari 1920, buat kali_NEWLINE_terakhir, Sarada meninggalkan Jayrambati dan kembali ke Rumah Udbodhan. Di sini rawatan yang terbaik diberikan, namun demamnya tidak berhenti.  _NEWLINE_Sarada_NEWLINE_Devi meninggal dunia pada 21 Julai 1920. Jasadnya dibawa merentasi Ganges ke_NEWLINE_Biara Belur dan dibakar di atas unggun kayu cendana. Kini di tapak yang sama,_NEWLINE_sebuah kuil marmar telah dibina menempatkan abu suci Sarada Devi.\n_START_SECTION_\nNasihat Akhir\n_START_PARAGRAPH_\nLima hari sebelum kematiannya, Sarada Devi berkata kepada seorang wanita yang sedih,\xe2\x80\x98Mengapa kamu nak takut? Kamu telah melihat Sri Ramakrishna\xe2\x80\xa6 Biar saya memberitahu kamu sesuatu. Anakku, jika kamu mahu ketenangan, jangan lihat kesalahan sesiapa pun. Lihatlah kesalahan_NEWLINE_kamu sendiri. Cubalah untuk menjadikan dunia ini milikmu. Anakku, sesiapa pun_NEWLINE_bukan orang asing. Seluruh dunia ini ialah milikmu.\xe2\x80\x99 Ini bukan sahaja nasihat terakhir Ibu Yang Alim kepada umat manusia tetapi juga inti kehidupannya sendiri._NEWLINE_Dua ayat pertama di atas_NEWLINE_memberikan kepastian kepada semua pengikut Sri Ramakrishna. Sesiapa yang telah_NEWLINE_melihat Sri Ramakrishna atau menjadikan Sri Ramakrishna sebagai ideal hidup,_NEWLINE_tidak perlu takut. Panduan hidup yang diberikan oleh Sri Ramakrishna akan pasti_NEWLINE_membantu mereka untuk merentasi \xe2\x80\x98Samsara\xe2\x80\x99 iaitu kitaran hidup ini.   _NEWLINE_Ayat seterusnya menunjukkan_NEWLINE_cara untuk mengatasi ketakutan dan juga hasil yang diperolehi dengan_NEWLINE_mengikutinya. Apabila kita berhenti melihat kecacatan atau kelemahan orang_NEWLINE_lain, kita akan dapat mengekalkan hubungan yang baik dengan semua orang. Dengan_NEWLINE_melihat kelemahan diri sendiri, kita akan berusaha untuk mengatasi kelemahan_NEWLINE_itu. Kita juga akan lebih bersimpati dan memahami orang lain. _NEWLINE_Ayat \xe2\x80\x98Sesiapa pun bukan orang_NEWLINE_asing. Seluruh dunia ini ialah milikmu\xe2\x80\x99 ialah kebenaran yang diutarakan oleh_NEWLINE_falsafah Vedanta. Dalam dua ayat ini, Sarada Devi telah merumuskan falsafah_NEWLINE_Vedanta bahawa Atman atau Tuhan yang Satu wujud dalam segala-galanya. Oleh_NEWLINE_kerana, semuanya ialah Atman yang sama, tidak ada perbezaan di antara manusia. Perbuatan_NEWLINE_memburukkan orang lain ialah sama seperti mencaci diri sendiri! Dengan menemui kebenaran ini atau dengan kepercayaan kuat padanya, perhubungan antara insan akan maju ke tahap yang mulia.\n_START_SECTION_\nKeunikan Sarada Devi\n_START_PARAGRAPH_\nKehidupan Sarada Devi, daripada mula hingga akhir, penuh dengan cabaran. Beban yang ditanggungnya sebagai seorang anak, isteri, dan akhirnya sebagai ibu kepada satu komuniti yang besar merentasi bahasa dan bangsa adalah di luar kehidupan seorang wanita biasa. Apa yang mengagumkan ialah dalam suasana yang genting, Sarada mengekalkan sifat tersisihnya, yang dianggap dalam agama Hindu sebagai nilai tertinggi dalam diri seorang manusia. Dalam semua situasi yang dihadapinya, Sarada sentiasa tenang, seolah-olah ia bukan masalahnya. Kesabaran, keberanian, dan kebijaksanannya, yang diuji berulang-kali, mengagumkan semua orang. _NEWLINE_Namun, perkara yang boleh menakjubkan tentang Sarada Devi ialah semangat pelepasannya. Seperti suaminya, beliau mempunyai semangat pelepasan yang sangat tinggi. Kerap kali, beliau berdepan dengan kebuluran, tetapi beliau tidak pernah merungut tentang nasibnya atau meminta bantuan sesiapa pun. _NEWLINE_Sifat ketuhanan terserlah dalam segala tindakan Sarada Devi, meskipun ia cuma perbuatan yang amat biasa. Beliau seorang wanita yang sederhana, tetapi dalam percakapan, pemikiran, dan perbuatan, beliau berhubung dengan Tuhan. Beliau seorang alim yang sejati, tetapi beliau tidak pernah mengakui dirinya alim. Beliau kelihatan seperti seorang wanita biasa, tetapi setiap satu mengenainya adalah luar biasa.\n_START_SECTION_\nEpilog\n_START_PARAGRAPH_\nSri Ramakrishna telah meninggalkan Sarada Devi untuk menegakkan semula keibuan sejagat yang ulung. Sifat keibuannya tidak mengenal baik buruk, dan dicurahkan dengan sama rata kepada orang mulia mahu pun orang yang hina. Kasih sayang itu mampu menawan hati 'anak-anak'nya dan membawa mereka ke jalan kebenaran dan kemuliaan. Hidup Sarada Devi menunjukkan bahawa sifat bersopan santun merupakan hiasan terbaik bagi seorang wanita sementara sifat keibuan pula merupakan ideal hidup yang tertinggi. _NEWLINE_Sarada Devi, meskipun tidak berpendidikan, mempunyai pandangan yang mendalam mengenai masalah yang dihadapi oleh kaum wanita. Beliau sedar tentang kepentingan pendidikan dan kebebasan ekonomi bagi kaum wanita. Oleh itu, beliau menyokong usaha Saudari Nivedita (1867-1911) untuk memberikan pendidikan kepada wanita India. _NEWLINE_Sarada Devi merupakan satu jambatan yang terbaik yang menghubungkan ideal-ideal wanita India purba dan moden. Sekiranya, wanita India moden dapat mengambil teladan daripada hidupnya, pasti usaha mereka untuk mencapai kebebasan yang sepenuhnya dapat tercapai. _NEWLINE_Hidup Sarada Devi telah dan masih menjadi inspirasi kepada ramai wanita-wanita India dan juga bukan India, terutamanya di Amerika dan Eropah. Dengan menjadikan Sarada Devi sebagai pusat kehidupan mereka, wanita-wanita ini telah memulakan Sri Sarada Math, sebuah pertubuhan biarawati."